ཉིན་མོ་འདིར་ང་ཚོས་བོད་ཀྱི་བུད་མེད་ཀྱི་བདེ་སྡུག་སྐྱོང་བའི་བརྟན་མ་བཅུ་གཉིས་དང༌།ཚེ་རིང་མཆེད་ལྔ་ལ་གསོལ་མཆོད་འབུལ་བ་དང༌།རང་གི་མ་དང་ཆུང་མ།གྲོགས་མོ་དང་མཛའ་མོ།བུ་མོ་དང་ལས་གྲོགས་མ་སོགས་ལ་བཀྲ་ཤིས་བདེ་ལེགས་དང༌།འཚམ་འདྲི་ལེགས་སྐྱེས་འབུལ་བ།བོད་ཀྱི་བུད་མེད་རྣམས་ཀྱིས་ཀྱང་རང་གི་མི་རིགས་ཀྱི་ལྭ་བ་གྱོན་ཞིང༌།བོད་ཀྱི་བུད་མེད་དང་འབྲེལ་ནས་མི་རིགས་དང་རིག་གནས་གླེང་བ།བོད་ཀྱི་བུད་མེད་ཀྱི་ཐོབ་ཐང་གླེང་ཞིང་ཉམ་ཆུང་བདག་མེད་ཀྱི་བུད་མེད་དང༌།གཞན་གྱི་གཉའ་གནོན་མནར་གཅོད་མྱོང་བའི་བུད་མེད་དག་ལ་རོགས་སྐྱོར་བྱེད་པ།དུས་རབས་དང་མཐུན་པར་བོད་ཀྱི་བུད་མེད་དག་གི་སྙིང་སྟོབས་དར་སྤེལ་བྱེད་དགོས་པ་བཅས་སོ།།